cyanic-selkie/wikianc huggingface dataset:
Chariot
Franske versjoner
Sangen begynte som et instrumentalstykke, innspilt av Pourcel i 1961 og inkludert på den europeiske LP-utgivelsen «Amour Dance, A Violpns. No. 17». På samme tid var den også inkludert på EP-utgivelsen «La Voix de son Maitre».
Pourcels originalinnspilling var populær på middle of the road- og easy listening-radiostasjonene. Mauriat selv spilte inn en instrumentalversjon på plate i 1976 med en discobeat og anvendte moog synthesizer.
I 1962 spilte engelske Petula Clark inn «Chariot» på plate. Petula Clark sang også de tyske og italienske versjonene (de ble store hits).
Amerikansk versjon
Little Peggy March med orkester dirigert av Sammy Lowe utgav en engelskpråklig versjon på single RCA Victor. B-siden var «Wind-Up Doll». Produsenter var Hugo & Luigi. Peggy March også sang den japanske versjonen som inneholdt noe av teksten fra den engelske versjonen.
Andre versjoner
Sangen var med i spillefilmen Sister Act (1992).
Et discoarrangement av sangen ble spilt inn på plate av Claudja Barry.
Dessuten spilte den nederlandske popsangeren José Hoebee inn en coverversjon av denne standardsangen på plate. Produsent var Pim Koopman.
Andre versjoner verdt å merke seg:
Norsk versjon
Lars Mjøen skrev en humoristisk norsk tekst, «Torsken kommer!». Sangen ble utgitt av KLM som Brødrene Dal på singlen PolyGram 2052 206 samt på LP-platen Spektralplate (Polydor 2382 135) i 1982.
Listeplasseringer
Sangen nådde førsteplassen på den amerikanske Billboard Hot 100-listen 27. april 1963, og gjorde den da 15-årige March til den yngste kvinnelige artisten som hadde en sang på toppen av den amerikanske singlelisten.
Astor Fotballklubb
Astor Fotballklubb er en fotballklubb med geografisk nedslagsfelt på midtre Byåsen i Trondheim. Klubben ble etablert i 1963, opprinnelig som en utbryterklubb fra Byåsen IL. Klubben er ifølge Idrettsrådet i Trondheim (2014) byens største rene fotballklubb for barn og unge, og har over 40 % jenteandel blant sine om lag 650 spillere under 25 år. I tillegg til aldersbestemte lag, har klubben seniorlag for menn og kvinner, samt Oldboyslag (M34/39).
Astor FK sitt motto er «Aldersbestemt fotball i fokus», har fostret en rekke gode spillere gjennom tidene, og er moderklubb for Steffen Iversen, Michael Jamtfall, Børge Hernes og Christian Steen, som alle har spilt på Rosenborg. Klubben har egen kunstgressbane, Astorbanen Havstad kunstgress, med nytt kunstgressdekke høsten 2014, og har i tilknytning til anlegget sitt eget klubbhus på Havstad.
Bronsealderen i Norge
Bronsealderen i Norge er perioden fra ca. 1700 fvt.–500 fvt. kan deles i 6 perioder: Eldre bronsealder I til III, og yngre bronsealder IV til VI.
Kremasjon blir enerådende
Skillet mellom eldre og yngre bronsealder er lagt til 1100 fvt. Tidligere gravla man de døde. Overgangen til kremasjonen kan skyldes at det var ild som omgjorde det døde metallet til vakre bronsegjenstander, og at dette skapte forestillingen om at den døde kroppen måtte gjennom ild for å frigjøre sjelen, kanskje til gjenfødsel. En annen viktig begivenhet rundt 1100 fvt. Produksjonen ble forlagt til Sveits, men dette kobberet holdt langt dårligere kvalitet. Tinn fra Cornwall var etterspurt i hele bronsealderen og senere, og da tinnforekomstene i Spania til sist var oppbrukt, var det kunnskapen om Cornwalls tinn som fikk Romerriket til å gjøre invasjon i England. Men når jern overtok for bronse, skyldtes det nok til dels at bronsens kvalitet var for nedadgående, for selv om hvem som helst kunne utvinne jern fra malmen i myrene når de kjente fremgangsmåten, krever jernsmelting atskillig større teknisk kompetanse enn bronsestøping.
Samfunnet i bronsealderen
I bronsealderen ble samfunnet mer organisert og lagdelt enn i steinalderen. Det vokste fram en «høvdingklasse» som hadde nære forbindelser med Sør-Skandinavia, og trolig lenger unna: Mange av motivene vi gjenkjenner fra norske og svenske helleristninger, opptrer også i Val Camonica i Brescia i Italia. Bosetningene ble mer permanente, og folk tok i bruk hest og ard. De rike skaffet seg statussymboler av bronse, bodde i langhus, og ble ofte gravlagt i gravhauger. I bronsealderen økte bruken av kokegrop som tilberedningsmetode for mat. Enkelte av de største langhusene fra bronsealder har hatt kokegrop inne, men de fleste kokegropene var plassert utendørs. Det er funnet spor av brente dyreben i kokegroper i Norge som sannsynligvis stammer fra storfe, noe som er et tegn på at folk i større grad hadde begynt å holde husdyr.
Fremstilling av bronse
De smeltet først bronsen, og helte den deretter over i en klebersteinsform. Kobber er et mykt metall. Det kunne derfor ikke brukes som redskap eller våpen. Men herdet av tinn, kunne bronsen anvendes til gjenstander som våpen, smykker, økser og lurer, selv om noen av disse ble laget kun for seremonielt bruk.
Religion og kultur
Menneskene i bronsealderen tilba solen som en guddom. Dette hadde de lært på handelsferdene, eller hadde brakt med seg under innvandring. Solen gir lys og varme, jager bort vintermørket og gir nytt liv til naturen. Bronsefargen har også noe av solkraften i seg. Den ytterste delen av en bronselur ble formet som en solskive.
I bronsealderen hadde de ikke skrifttegn, men de risset inn bilder i fjellet eller på heller, helleristninger. Bildene viser mennesker som dyrket jorda. Handelsfolk risset inn lange båter med mange mennesker som rodde. Det finnes en del funn fra denne perioden i Norge, særlig fra Østfold, Rogaland og Nord-Norge.
Merian C. Cooper
Merian Caldwell Cooper (født 24. oktober 1893 i Jacksonville, Florida, USA, død 21. april 1973 i San Diego, California, USA) var en amerikansk pilot, eventyrer og regissør, produsent og forfatter av filmer. Hans mest kjente film er King Kong (1933). Han var gift med Dorothy Jordan og hans foreldre het John C. Cooper og Mary Coldwell.
Militærkarriere
Merian Caldwell Cooper begynte på United States Naval Academy i 1915, og forlot skolen det siste året. I 1916 ble han med i Nasjonalgarden for å fange Pancho Villa i Mexico. Han fløy bombefly under første verdenskrig hvor han ble skutt ned av tyskere og tilbrakte resten av krigen i en fangeleir.
Fra 1919 til Rigatraktaten i 1921 var han medlem av den frivillige amerikanske flygerskvadronen, Kosciuszko Squadron, som støttet den polske hæren i krigen mellom Polen og Sovjet. 26. juli 1920 ble flyet hans skutt ned og han tilbrakte nesten 9 måneder i en sovjetisk fangeleir. Han rømte rett før krigen var over og kom seg til Latvia. Han ble dekorert for tapperhet av Józef Piłsudski, den polske øverstkommanderende, med Virtuti Militari, den høyeste utmerkelsen i det polske militæret.
Selv om han var gammel nok til å slippe å tjene under andre verdenskrig, vervet han seg likevel. Han ble oberst i det amerikanske flyvåpenet i Asia og Kina og han var stabssjef for general Claire Chennault i Flying Tigers.
Han ledet mange oppdrag og planla de grundig for å minimalisere dødsfall. Han var kjent for å være hardtarbeidende og hard planlegging. På slutten av krigen ble han forfremmet til brigadegeneral.
Filmkarriere
Cooper var sjef for filmproduksjonen hos RKO Pictures før og etter andre verdenskrig.
Cooper begynte sin filmkarriere med dokumentarer som kombinerte ekte opptak med iscenesatte sekvenser. I Chang (1927) brukte han denne teknikken for å avslutte dokumentaren med flyktende elefanter.
I løpet av sin karriere var Cooper en foregangsmann for tekniske nyskapninger. I filmen King Kong, som han var med på å skrive, regissere og spilte i, var et gjennombrudd på dette området. I tillegg var Cooper med på å få gjennom nye teknologier som Technicolor og Cinerama.
Cooper var en god venn av og samarbeidspartner med regissør John Ford. I 1947 grunnla de Argosy Productions, som produserte filmer som Rio Grande, The Quiet Man og The Searchers. Han ble nominert for Oscar for å ha produsert The Quiet Man i 1952, men tapte til Cecil B. DeMille og The Greatest Show on Earth. Han mottok dog en æresoscar samme året.
Cooper har en stjerne på Hollywood Walk of Fame (navnet hans er feilstavet; «Meriam C. Cooper»).
Fly
Han var medlem i styret i Trans World Airlines i flere tiår og han var en pionér innen flyging.
Sjølmord
Sjølmord var et pønkeband fra Trondheim fra 1978 til 1980. Bandet ble ett av meget få band fra pønkmiljøet som fikk gi ut plate på MAI AS; Holocaust fra denne singelen er en av meget få tyskspråklige norske rockelåter, mens Supertankerne Kommer må antas å være den eneste danskspråklige. Bandet var inspirert av punkbølgen men hadde røtter i klassisk rock (Jimi Hendrix, Doors, Lou Reed, Xtc, Iggy Pop og så videre). Bandet spilte blant annet sammen med Kjøtt.
Dvergtrappe
Dvergtrappe (Tetrax tetrax) er en mellomstor fugl i trappefamilien (Otididae), og eneste art i den monotypiske slekten Tetrax. Arten er blant de minste trappene.
Beskrivelse
Dvergtrappen blir cirka 43 cm og veier omkring 680–975 g. Hannen blir såvidt tyngre enn hunnen, men kjønnene blir like høye. Vingespennet er cirka 90–110 cm og undersiden av vingene hvite. Oversiden av fjærdrakten er sandfarget med mørke småspragler. Hannen har brun fjærkrone, blågrått ansikt og nesten svart hals, med to tydelige hvite klaver (den øverste V-formet foran). De mørke fargene blekner noe utenfor hekketiden. Han er hvit i brystet og buken. Hunnen er spraglete over det hele, med unntak den bakerste delen av undersiden. Den er tilnærmet hvit. Ungfuglene ligner hunnene.
Habitat
Arten trives på steppe og steppelignende gressletter, helst der gresset blir over 20 cm. Den eter biller, gresshopper og andre terrestriske virvelløse dyr, men også ganske mye plantemateriale, som skudd, knopper, blomster og frø.
Utbredelse
Dvergtrappe er utbredt fra det nordlige Marokko, på Den iberiske halvøy, Frankrike, Sardinia, det sørøstre Italia, Tyrkia, Kaukasus, Midtøsten og Egypt, Iran, det sørlige Russland og Ukraina, og fra Kasakhstan til Kirgisistan og det nordvestre Kina. Arten hekker i de nordlige områdene av utbredelsen, og overvintrer i de sørlige. I sommerhalvåret er arten også av og til en sjelden gjest i Skandinavia, herunder også såvidt i Norge.
Dvergtrappe er observert i Norge ved noen få anledninger, blant annet ble en hunnfugl observert i slutten september 2014 nær Trones i Verdal i Nord-Trøndelag. Likeledes ble arten observert i Lesja i Gudbrandsdalen den 28. august samme år. Før det var arten bare registrert i Varanger i 1906 og i Gudbrandsdalen i 1880 og 1900.
Atferd
Dvergtrapper er ikke egentlige trekkfugler, men deler av populasjonen trekker. Hvor og når varierer med utbredelsen. Mange fugler er imidlertid standfugler, som bare gjør korte migrasjoner relatert til mattilgangen.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017).
Verdensbanken
Verdensbanken er fellesbetegnelsen for fem internasjonale organisasjoner som yter finansiell bistand og rådgivning for å fremme økonomisk utvikling og medvirke til fattigdomsbekjempelse i utviklingsland. Banken er en del av FN-systemet, men er eid av landene som har skutt inn bankens kapital. Banken ble opprettet 27. desember 1945 som en følge av Bretton Woods-avtalen fra 1944. Hensikten var da å finansiere gjenoppbyggingen av Europa etter ødeleggelsene under andre verdenskrig. Etter hvert som dette ble oppnådd, endret bankens mandat seg til utvikling av den tredje verden. Driften startet den 25. juni 1946.
Demoex
Demoex (forkortelse for Demokratisk experiment) er et lokalt svensk politisk parti i Vallentuna utenfor Stockholm. Demoex stiller til valg på en direktedemokratisk plattform, der partiets stemmer i kommunestyret blir avgjort gjennom avstemninger avholdt på Internett. Alle innbyggere i Vallentuna som er over 16 år kan registrere seg gratis på partiets internettside. På denne blir alle saker fra kommunestyret (kommunfullmäktige) presentert med muligheter for diskusjon og avstemning. Resultatet av avstemningen avgjør hva partiets representanter stemmer i kommunestyret.
Verdensbanken
Verdensbankgruppen
Verdensbankgruppens fem organisasjoner er:
Demoex
Siden 2002 har partiet hatt en representant av 41 i kommunestyret i Vallentuna.
Verdensbanken
Verdensbankgruppen
Begrepet Verdensbanken refererer vanglivis til IBRD og IDA, mens «Verdensbankgruppen» brukes som betegnelse på alle fem. Den opprinnelige og «egentlige» verdensbanken er Den internasjonale bank for gjenoppbygging og utvikling.
Verdensbankens (det vil si IBRD og IDA) har hovedvekten av sin innsats i utviklingshjelp. Innsatsområder er støtte til utdanning, helsevesen, miljøvern (reduksjon av forurensning) og jordbruk (som vanningsanlegg). IBRD og IDA gir lavrentelån til medlemsland, og direkte pengestøtte til de fattigste landene. Lån eller støtte gis til enkeltprosjekter.
IFC investeringer i privat sektor og MIGA gir forsikringstjenester.
Ledelse
Verdensbankens hovedkontor er i Washington, D.C., i USA.
For å bli medlem av Verdensbanken må et land også være medlem av Det internasjonale pengefondet, IMF. 185 stater er medlem i IBRD, og de andre fire organisasjonene har mellom 140 og 176 medlemmer. Øverste myndighet er et årsmøte (guvernørforsamling) av representanter fra medlemsstatenes regjeringer (vanligvis en finansminister). Til daglig ledes Verdensbanken av et styre på 24 medlemmer der hvert medlem har sin myndighet delegert fra sin regjering, eller vedkommende representerer en gruppe av land.
Verdensbankgruppen ledes av en president som velges for fem år. Ettersom USA er største innskyter av kapital i banken, har alle tidligere presidenter vært amerikanere. Bankpresidenten har derfor blitt utpekt av den amerikanske regjeringen, men dette valget må senere godkjennes av bankens styre.
I 2005 ble tidligere viseforsvarsminister i USA, Paul Wolfowitz, sjef for Verdensbanken. I mai 2007 ble han presset til å trekke seg på grunn av en korrupsjonssak.
President George W. Bush nominerte 29. mai 2007 Robert Zoellick som kandidat for å erstatte Paul Wolfowitz som leder for Verdensbanken. Nominasjonen ble godkjent av bankens styre, og Zoellick tiltrådte 1. juli 2007. I februar 2012 varslet Zoellick at han kommer til å gi seg når hans fem år lange mandat går ut 30. juni 2012. Jim Yong Kim ble valgt til etterfølger.
Kritikk av Verdensbanken
Siden 1980-tallet har Verdensbanken i samarbeid med IMF ført en politikk overfor u-land som har gått ut på å slette gjeld eller gi nye lån mot at landene gjør reformer i sin økonomi. Denne politikken blir kalt strukturtilpasning, og har blitt hyppig kritisert av motstandere av nyliberalisme som hevder denne politikken kun tjener interessene til multinasjonale selskaper og elitene i u-land.
Norsk kritikk
Under Verdensbankens konferanse i Oslo i 2002 arrangerte en koalisjon av norske fagforeninger, politiske ungdomsbevegelser, miljøbevegelsen og mange andre NGOer en demonstrasjon som en protest mot Verdensbanken, WTO og IMF, og disse tre institusjonenes innvirkning på verdens fattige land. Koalisjonen ble kalt Oslo2002. Demonstrasjonen trakk til seg mer enn 10 000 deltagere i Oslo den 24. juni 2002.
Under ledervalget i verdensbanken i juni 2012, var flere norske organisasjoner opptatt av at den nye lederen ikke burde utpekes av USA, og at valget måtte være åpent, demokratisk og basert på kvalifikasjoner.
Welmbüttel
Welmbüttel er en kommune i kretsen Ditmarsken i Schleswig-Holstein, Tyskland. Welmbüttel hører under Eiderens amt, og lå før 1. januar 2008 i Tellingstedts amt.
Ørkenløper
Ørkenløper (Cursorius cursor) er en fugl.
Skolebakken (Oslo)
Skolebakken (15A–15E, 10A–16B) er en vei på Grefsen i bydel Nordre Aker i Oslo. Den går sørvestover fra Betzy Kjelsbergs vei mot Rolf Wickstrøms vei (Ring 3). Tidligere gikk veien helt til Kapellveien nord for Grefsen skole.
Nederst i Skolebakken, i det som da ble kalt «Skolegata» eller 1. Tverrvei, lå Nydalen bruksskole fra 1857 til 1905. Navnet Skolebakken ble offisielt vedtatt i 1915, samme år nye Grefsen skole sto ferdig øverst i åsen.
Liv Nilsen Garras
Liv Nilsen Garras (født 22. september 1943 i Hokksund i Øvre Eiker, død 3. mai 2012 Aten i Hellas ) var en norsk lektor, som hadde sitt virke i Hellas, der hun underviste i norsk språk og oversatte norsk litteratur til gresk.
Garras arbeidet som lektor i norsk språk ved Institutt for fremmedspråk ved Universitetet i Aten. Hun oversatte dramatikk av Henrik Ibsen og Jon Fosse til gresk og utga en norsk-gresk ordbok.
Holocaust/Supertankerne kommer
A-siden var Holocaust, og B-siden Supertankerne kommer. A-siden er på tysk, B-siden er formodentlig eneste norske rockelåt på dansk.
Singelen har en høy stjerne blant samlere av gammel pønk og new wave på grunn av dyktige musikere og et hardt, rått lydbilde.
Indios Verdes metrostasjon
Indios Verdes er en stasjon på Mexico bys metros Linje 3. Den er linjas nordlige endestasjon. Stasjonen ligger langs Avenida de los Insurgentes Norte, nær starten på México–Pachuca-motorveien, i colonia Lindavista. Indios Verdes er metroens mest brukte stasjon. I 2008 hadde den i gjennomsnitt 141 192 passasjerer daglig.
Indios Verdes betyr «grønne indianere», og stammer fra Indios Verdes-statuene, som ble plassert ved stasjonen da den åpna, men som nå er flytta. Statuene er av bronse, men fuktigheten og været gjorde dem grønne. Stasjonens piktogram forestiller de to Indios Verdes-statuene.
Stasjonen har overgang til Indios Verdes metrobusstasjon.
Ved Indios Verdes ligger Ticomán-verkstedet, hvor metrovognene blir reparert.
Kjosfossen holdeplass
Kjosfossen holdeplass på Flåmsbana i Aurland ble åpnet i 1951 som turistholdeplass ved Kjosfossen. Frem til 1977 hadde holdeplassen navnet Kjosfossen kraftstasjon.
Huldreopptreden
Siden 1998 var det i turistsesongen mulig å oppleve huldra ved fossen. Attraksjonen ble imidlertid gjenstand for en rettstvist, og Sogn tingrett avsa i 2005 dom om at forestillingen var et brudd på åndsverkloven. Saken gikk til Høyesterett, som enstemmig fant at huldreopptredenen ved Kjosfossen ikke var original nok til å representere et selvstendig åndsverk. Forestillingen kunne derfor fortsette i samme form som tidligere.
Charisma Carpenter
Charisma Carpenter (født 23. juli 1970 i Las Vegas i Nevada) er en amerikansk skuespillerinne. Hun er best kjent for sin deltagelse i rollespillet Cordelia Chase i TV-serien Buffy the Vampire Slayer og spin-off serien Angel.
Carpenter har blitt nominert til en Saturn Award og hennes nyeste rolle var en gjesterolle i TV-serien Legend of the Seeker som ble sendt på TV i USA i november 2009. I i juni 2004 var hun månedens modell Playboy der hun var avbildet i en ti-siders artikkel i tillegg til forsiden.
Carpenter giftet seg med snekkeren Damian Hardy den 5. oktober 2002. Den 24. mars 2003 fødte hun en sønn som fikk navnet Donovan Charles Hardy. På slutten av 2007 ble paret separert og de fikk skilsmisse i juli 2008.
Carpenter er fitness-entusiast, og hennes utendørs-hobbyer er blant annet sykling, rulleskøyter, ridning, fotturer og fjellklatring. Carpenter bor i Los Angeles.
Skolestien (Oslo)
Skolestien (3–27, 4–10) er en vei på Ris i bydel Vestre Aker i Oslo. Den går som blindvei sørover fra Slemdalsvingen og ender i en snuplass på nordsiden av Viggo Hansteens vei (Ring 3). Derfra går det gangveier sørvestover parallelt med ringveien samt sørøstover på gangbro over den. Sistnevnte gir forbindelse med Ris skole og Ris skolevei.
Veien har villabebyggelse.
Fylkesvei 82 (Akershus)
2019 ble veien erstattet av fylkesvei 1398 og fylkesvei 1399.
Jomfrutrane
Jomfrutrane (Anthropoides virgo) er en art i tranefamilien (Gruidae), som sorterer i underfamilien egentlige traner (Gruinae). Arten har tidvis blitt observert i Norge, der man tror besøkene dreier seg om fugler som har rømt fra fangenskap. Den hekker imidlertid ikke her. Arten er livskraftig, men står oppført på CITES Appendix II.
Taksonomi
A. paradiseus (blåtrane) og A. virgo (jomfrutrane) ble flyttet fra slekten Grus til Anthropoides etter studier med tranenes genom, i henhold til Krajewski et al. (2010). Samtidig ble blåtranens vitenskapelige navn endret fra endingen -a (paradisea) til -us (paradiseus), noe som antyder at arten ikke lenger regnes som feminin, men maskulin.
Beskrivelse
Jomfrutraner er store fugler, men allikevel den minste av alle traneartene. Den måler cirka 90–100 cm og veier typisk 2–3 kg. Vingespennet utgjør cirka 150–170 cm. Hannene er noe større enn hunnene, men ellers like. Sammen med blåtrane (A. paradisea) er jomfrutrane den eneste tranearten med fullstendig fjærdrakt. Alle andre traner har bare røde hudflekker i hoderegionen.
Inndeling
Inndelingen følger HBW Alive og er i henhold til Archibald et al. (2016). Norsk navn på arten følger Norsk navnekomité for fugl og er i henhold til Syvertsen et al. (2008).
Utbredelse
Jomfrutranene er trekkfugler som hekker fra nord i Svartehavet i det sentrale Eurasia og østover til Mongolia og Kina. Arten overvintrer enten på det indiske subkontinentet eller i Afrika sør for Sahara (fra Tsjad til Etiopia), avhengig av hekkeområdet. I tillegg finnes det en liten hekkekoloni i Tyrkia, mens en som tidligere fantes i Atlasfjellene i Nordvest-Afrika regnes som utryddet.
Habitat
Habitatet består for det meste av stepper, savanner og andre typer gressland, ofte i nær tilknytning til mindre elver, grunne innsjøer og våtmarksområder. Arten habiterer dessuten både semi-ørken og ørken, om vann er tilgjengelig. I Sentral-Asia finner man arten i høyder opp mot 3 000 moh. I Kasakhstan og Ukraina har arten tilpasset seg jordbruksområder. Likeledes er det kjent at fuglene bruker jordbruksområder når de overvintrer i India, mens hvilestedene gjerne ligger nær Acacia-savanner og annet gressland med nærhet til grunne vannansamlinger og våtmarker i elvebreddebufferen i Afrika.
Atferd
Jomfrutraner er sanne trekkfugler som hekker om våren, som regel i april–mai, men så sent som i juni i de nordlige delene av utbredelsesområdene. Redene er minimalt preparert og ligger typisk på åpne gresskledde flekker i naturen, i kultiverte områder eller på grusgrunn. Redet bygges av plantedeler, men ofte legger hunnen eggene, som regel to, direkte på bakken. Inkubasjonstiden er 27–29 dager. Kyllingene er blekbrune på oversiden og gråhvite på undersiden, og får fjærdrakt etter 55–65 dager. Dette er kortest tid av alle traner. Ungfuglene når ofte kjønnsmoden alder etter kun to år.
Jomfrutranene er utpregede frøetere, med relativt korte nebb. Dietten består i hovedsak av ulike sorter gressfrø, men fuglene eter også insekter, spesielt biller, meitemark, øgler og andre små virveldyr. Under næringsopptaket vandrer fuglene rolig rundt. Større flokker kan gjøre stor skade på kornavlinger.
Avosett
Avosett (vitenskapelig navn Recurvirostra avosetta) er en vadefugl.
RMS «Lancastria»
RMS «Lancastria» var et britisk passasjerfartøy, levert i 1922, som ble senket under andre verdenskrig da det deltok i evakuering av allierte soldater fra Frankrike, den såkalte Operasjon Ariel. Minst 4 000 soldater og sjømenn omkom, noe som gjør det til den største enkeltstående maritime katastrofe i Storbritannias historie og mer enn de kombinerte tap fra forlisene til RMS «Titanic» og RMS «Lusitania».
Wennbüttel
Wennbüttel er en kommune i kretsen Ditmarsken i Schleswig-Holstein, Tyskland. Wennbüttel hører under Midtre Ditmarskens amt, og lå før 25. mai 2008 i Albersdorfs amt.
Avosett
Utseende
Avosetten er omtrent 43 cm lang og har et vingespenn som måler mellom 77 og 80 cm. Det lange og tydelige oppoverbøyde nebbet er karakteristisk for avosetten. Alle voksne avosetter har hvit fjærdrakt med svart nakkeparti; den har også svarte fjær på hodets overside og på ryggen, og en svart stripe på vingen. Bena er lange og blålige. De unge fuglene har en mer grålig fjærdrakt.
Miriam Makeba
Biografi
Makebas mor tilhørte swazifolket og var sangoma eller tradisjonell healer. Hennes far var av Xhosa-folket. Han døde i 1938 da datteren var bare seks år. Miriam Makeba begynte å synge i 1950 med gruppen Manhattan Brothers. Senere startet hun sin egen gruppe, The Skylarks, som blandet jazz og tradisjonelle sørafrikanske melodier.
I 1959 var hun med i musikalen King Kong sammen med sin fremtidige mann, Hugh Masekela. Hun solgte godt som plateartist, men fikk lite provisjon fra salget og søkte seg bort fra Sør-Afrika. Da hun ble med i anti-apartheid-dokumentaren Come Back, Africa i 1959 fikk karrieren hennes et gjennombrudd. Hun ble invitert til Filmfestivalen i Venezia i Italia, og valgte å ikke returnere til Sør-Afrika. Etter dette ble hennes sørafrikanske pass inndratt og hun ble fratatt statsborgerskapet.
UNESCO har inkludert Miriam Makeba i sin oversikt over betydningsfulle kvinner i afrikansk historie.
1960–1989
Makeba møtte Harry Belafonte i London, og han bidro til at hun fikk reise til USA. Hun fikk da utgitt flere av sine største hits, blant annet «Pata Pata», «The Click Song» («Qongqothwane» på xhosa), og «Malaika». Andre kjente sanger er «Mbube» og «Laku Tshone 'llanga». I 1966 fikk Makeba og Harry Belafonte Grammy Award for innspillingen An Evening With Belafonte/Makeba. De vant klassen for beste folkemusikk. Albumet tok for seg undertrykkelsen av sørafrikanere under apartheid.
I 1963 holdt hun en engasjert tale for FNs komité mot apartheid. Etter dette ble Makebas plater forbudt i Sør-Afrika og hun mistet sitt sørafrikanske statsborgerskap og ble nektet å vende tilbake til hjemlandet.
Hun flyttet til Brüssel etter at hennes eneste datter, Bongi Makeba, døde i 1985.
Makeba har også opptrådt/samarbeidet med Dizzie Gillespie og Paul Simon (på Graceland-albumet). I 1987 deltok hun på Paul Simons Graceland-turné. Ikke lenge etter ga hun ut selvbiografien Makeba: My Story (ISBN 0-453-00561-6).
1990–2008
Nelson Mandela overtalte henne til å returnere til Sør-Afrika i 1990. Hun ble i 1992 med i filmen Sarafina, om Soweto-opprøret i 1976. Makeba spilte Angelina, Sarafinas mor. I 2002 var hun med i dokumentaren Amandla!: A Revolution in Four-Part Harmony, en film om musikkens betydning i kampen mot apartheid.
I januar 2000 ga hun ut albumet Homeland, med Michael Levinsohn som en av produsentene, på plateselskapet Putumayo World Music. Homeland ble nominert til Grammypris i kategorien «Best World Music». I 2001 mottok hun Otto Hahns fredsmedalje fra det tyske FN-sambandet (DGVN) i Berlin, for «outstanding services to peace and international understanding». I 2002 delte hun Polar Music Prize med Sofia Gubaidulina. I 2004 ble Makeba stemt frem som nummer 38 i den sørafrikanske kringkastingen, South African Broadcasting Corporations kåring av Tidenes fremste sørafrikanere (Great South Africans).
I 2005 la Makeba ut på en 14 måneder lang, verdensomspennende avskjedsturné, med konserter i alle de landene hun hadde besøkt tidligere i sin karriere. Hennes siste konsert ble holdt 8. oktober 2007 under The Sugar and Spice festival i Gateshead i England. Den 22. august 2008 opptrådte hun på Melafestivalen på Rådhusplassen i Oslo, etter invitasjon fra Stiftelsen Horisont.
Hun døde av hjerteinfarkt i morgentimene etter en konsert i Castel Volturno i Italia, den 10. november 2008. Konserten var en støttekonsert for forfatteren Roberto Saviano, og hans kamp mot den mafialignende organisasjonen Camorra.
I litteraturen
Miriam Makeba er også motiv i Hans Børlis dikt "Makeba synger".
Angela Chalmers
Angela Chalmers (født 6. september 1963) er en canadisk tidligere friidrettsutøver (mellomdistanseløper).
Hun vant dobbelt gull under Samveldelekene 1990, både på 1500 og 3000 meter. Fire år senere forsvarte hun gullet på 3000 meter.
Telugu
Telugu er et dravidisk språk som tales av rundt 70 millioner mennesker i Andhra Pradesh og Telangana i India og noe i tilgrensende delstater; det er dessuten talt av fremfor alt migranter i andre delstater.
Ordrekkefølgen er fastlagt, slik for eksempel at objekt alltid må komme før verbet. Språket har tatt opp i seg mange låneord fra sanskrit.
Telugualfabetet er fonetisk, en abugida som har 56 bokstaver som hver svarer til én språklyd. Det har store likheter med kannadaalfabetet.
På 1800-tallet ble språket kalt «the Italian of the East», eller «Østens italiensk», siden alle ord i telugu ender i vokal.
Skoleveien (Oslo)
Skoleveien (1–5, 6–8) er en vei på Holtet i bydel Nordstrand i Oslo. Den går fra Marienlundveien til Jomfrubråtveien, nær sistnevntes østende mot Ekebergveien.
Navnet ble vedtatt i 1917 og viser til Bekkelaget skole (Marienlundveien 1).
Carnebreen
Carnebreen er en isbre beliggende på Kronprins Olav Kyst lengst øst i Dronning Maud Land. Den markerer Dronning Maud Lands grense mot Enderby Land. Den er om lag 6 kilometer bred ved munningen og strømmer i nordvestlig retning. Den ble kartlagt av en japansk ekspedisjon i 1961–62 som navnga den Sinnan Hyôga (Den nye sørlige isbreen).
Bekkeløpere
Bekkeløpere (Veliidae) er en familie av insekter som tilhører tegene, en gruppe av nebbmunner. Nebbmunner har det til felles at munndelene er sugende og at de suger opp næringen. De lever som rovdyr, der de suger ut kroppsvæske fra andre dyr. I likhet med den beslektede familien vannløpere (Gerridae) løper Veliidae rundt på vannoverflaten.
Det er i Norge funnet tre arter av bekkeløpere. Gruppen er artsrik i tropene og det er kjent over 700 arter.
Utseende
Små til middelsstore (1–10 mm), avlange teger. De minner om vannløpere (Gerridae), men kroppen er ikke like slank og beina kortere enn hos disse. Dessuten holder de mellom- og bakbeina bøyd i en vinkel, mens vannløperne vanligvis holder dem rette når de ikke er i bevegelse. På farge er de vanligvis mørke, ofte med to rader av røde flekker langs ryggen. Pronotum er stort og dekker hele oversiden av thorax.
Levevis
I likhet med familien vannløpere (Gerridae) lever Veliidae på overflaten av ferskvann, men ulikt vannløperne foretrekker de gjerne rennende vann. De kan mestre ganske sterk strøm, men holder seg helst i små bakevjer og ved bredden, og de sitter på bredden eller i vegetasjonen når de ikke er på jakt etter mat. De beveger seg hurtig og rykkvis, men er ikke like raske som de mer langbeinte vannløperne. Om de trenger å bevege seg raskere, kan de skille ut en væske fra munndelene som reduserer vannets overflatespenning (virker som såpe) og får dyret til å skyte fart. Veliidae kan av og til samles i store "stimer", men det er uvisst hvilken funksjon disse har. De lever av smådyr, både levende og døde, som faller ned på vannoverflaten eller føres med strømmen. Den tropiske underfamilien Haloveliinae inneholder noen marine arter.
Systematisk inndeling / norske arter
Et latinsk familienavn ender med ...idae, og et navn på en overfamilie på ...oidea.
Norsk entomologisk forening har også utgitt en rekke insekttabeller. Dette er små og billige hefter der en kan bestemme insekter til artsnivå. Noen av heftene (se kilde) tar for seg de norske vannløperne.
Age of Empires III
Age of Empires III (AoE III) er oppfølgeren til Age of Empires II: The Age of Kings og det tredje spillet i den historiebaserte Age of Empires-serien. Det er et sanntids strategispill som ble utviklet av Ensemble Studios og ble utgitt av Microsoft Game Studios. I Age of Empires III og Age of Empires III: The Warchiefs følger du Black familien gjennom Den Nye Verden.
Age of Empires III ble utgitt 18. oktober 2005 i Amerika, og er den tredje tittelen i serien; spillet dekker den europeiske koloniseringen av Amerika, fra Columbus' første oppdagelser fra omkring 1500 og opp til Den industrielle revolusjons begynnelse i 1850. Enspillerskampanjen følger tre generasjoner av den «svarte familie» med en fiktiv historie, men omhandler også historiske hendelser. Det er åtte europeiske sivilisasjoner og ennå tolv «ikke-spillbare» sivilisasjoner som man kun kan spille på lag med. Det er det første spillet i serien, og det andre fra Ensemble Studios som har en 3D-grafikkmotor. Age of Empires III er det første spillet i serien som bruker Havocs «fysikksimuleringsmotor» (Se middleware).
Den første tilleggspakken ble utgitt høsten 2006 og er kalt The War Chiefs. Denne inkluderer 3 spillbare sivilisasjoner.
The Asian Dynasties er nok en utvidelsespakke til Age of Empires 3 og kom ut i 2007. Denne gangen får man muligheten til å spille med 3 nye sivilisasjoner: India, Kina og Japan. En ny vri er at hvis man skal gå opp i tidsalder må man bygge underverker. Hvert underverk gir spesielle bonuser til de spillerne som bygger dem. Dette spillet er delt inn i 3 kapitler: I det første kapittelet er du Japan der det er borgerkrig, det andre kapittelet er du Kina der det blant annet er interessante teorier om at Kina kom til Amerika først og i det tredje og siste kapitlet følger man et opprør mot den harde styresmakten Storbritannia.
Chayton Black
Chayton Black er en rollefigur i spillet Age of Empires III. Chaytons mor, Amelia Black, eide jernbanelinjen som Chayton tok over når hun ble gammel. Chayton delte morens drøm om å bli den første som bygget jernbanelinje som gikk hele veien til Vestkysten. Dessverre ble han og hans venn Billy Holme avbrutt av gjentatte raid fra Sioux-indianerne, som de så vidt greide å slå tilbake.
En stund etter denne hendelsen, besøket Chayton sin gamle venn Billy Holme i en by i Painted Dessert. Holme har blitt sheriff nå. Holme viser Chayton at de har funnet gull i fjellet, og forteller Chayton at han kan få en rimelig andel av det hvis han hjelper dem med å drive siouxene bort.
Chayton oppsøker general George Armstrong Custer. Når det viser seg at han ikke er interessert i å gå den diplomatiske veien, velger Chayton å heller hjelpe Crazy Horse. De samler alle indianerstammene i området, og går til felles angrep på basen til Custer. Når basen ligger i grus, har ikke Custer utstyr til soldatene sine, og dermed dreper Chaytons og Crazy Horses hær alle Custers soldater, inkludert Custer selv. Etter denne hendelsen lever Chayton videre sammen med siouxene, og blir antakelig gift og får barn. Moren hans ser ham aldri mer.
Kronikat
Kronikat eller Krønikenotis er en personlig fortelling om historiske og kalendariske begivenheter.
Termen ble skapt av den svenske folkloristen Carl Wilhelm von Sydow i 1937 for å plassere denslags folkelige prosafortellinger som ikke hadde oppnådd å få det historiske sagnets episke karakter. Et kronikat kan imidlertid, som en form for sagnnotis gjerne være livskraftig og levende i tradisjonsmiljøet uten å utvikle seg til sagn.
Historikk
I C.W. von Sydows teoretiske system er kronikatet blitt definert som personlige fortellinger om historiske opplevelser, som i motsetning til memoratet ikke har noe supranormalt ved seg. I den forbindelse angis en liste med fem memorielle diter (utsagn), som kun bærer fiksjonens kjennetegn.
Forholdet til historiske sagn
Bjarne Hodne har imidlertid plassert både kronikat og memorat under begrepet kommuniserte minner, og definerer kronikat som «fortellinger som bygger på minner om personer, krigshendelser, drap, bebyggelse m.m. og som er lik memoratene ved at de ikke er blitt utsatt for dikterisk utforming.»
Jason Dolley
Jason Scott Dolley (født 5. juli 1991 i Los Angeles i California) er en amerikansk skuespiller, musiker og streamer på plattformen Twitch. Han har spilt i en rekke Disney serier, hans mest kjente roller er T. J. Savage i serien Complete Savages, Newton Livingstone i Cory in the House (Cory I Det Hvite Hus på norsk) sammen med Kyle Massey og Maiara Walsh. I 2009 spite Jason hovedrollen i Disney filmen gult er kult med Mitchel Musso. Fra 2010-2014 spilte han storebroren PJ i sitcom serien Good Luck Charlie og har hatt mindre roller i andre Disney serier.
I 2008 var han aktuell med Disney Channel Original Movie Minutemen, som hadde premiere 29. februar 2008 på Disney Channel Norge, med skuespillerne Luke Benward, Nicholas Braun og Chelsea Staub.
Abderrahmane Hammad
Abderrahmane Hammad Zaheer (عبدالرحمن حماد) født 27. mai 1977) er en algirsk friidrettsutøver som konkurrerer i høydehopp.
Hammads fremste meritt kom under OL 2000 i Sydney, der han tok bronse med 2,32. Samme år satte han personlig rekord med et hopp på 2,34 ved et stevne i Alger.
Han ble afrikansk mester i 2002, og kom på niendeplass i VM 2001. Hammad deltok også i OL 2004 i Athen, men der greide han ikke å kvalifisere seg til finalen.
Tim Westwood
Tim Westwood (født 3. oktober 1957) er en britisk DJ, radio- og fjernsynsprogramleder. Han presenterer blant annet den britiske versjonen av MTV-programmet Pimp My Ride.
Frank Bursley Taylor
Frank Bursley Taylor (født 1860, død 1938) var en velstående glasiolog fra Great Lakes i USA som skrev til Geological Society of America i 1908 at kontinenter var i bevegelse på jordoverflaten, at en grunthavsregion i Atlanterhavet markerer hvor Afrika og Sør-Amerika gikk sammen, og at kollisjon mellom kontinenter kunne føre til fjelldannelse.
Frank Bursley Taylors ideer om kontinentaldrift ble videreført av Alfred Wegener i Tyskland fire år etter, men selv med Wegeners ekstensive ekstra undersøkelser ble ikke ideene akseptert før på 1960-tallet da nye bevis ble lagt fram av Harry Hess, Fred Vine og Drummond Matthews. De motsatt tilsvarende kystlinjene til kontinentene var allerede observert av Abraham Ortelius i det 16. århundre, men hadde alltid manglet troverdighet.
Norsk vegmuseum
Norsk vegmuseum er et av Norges største teknisk industrielle museum. Museet har om lag 4000 kvadratmeter innendørs utstillinger, en stor museumspark og en over 200 meter lang bergtunnel, som ganske sikkert er verdens eneste tunnel som er sprengt ut til museumsformål. Tunnelen er en del av Norsk fjellsprengningsmuseum. Sommeren 2019 åpnet Norsk kjøretøyhistorisk museum som gir en unik innsikt i bruk av kjøretøy i Norge. Samlingen inneholder ca 150 objekter, fordelt på biler, motorsykler, mopeder og tråsykler. Museet er nærmeste nabo til Hunderfossen Familiepark, har åpent hele året og har gratis inngang.
Norsk vegmuseum åpnet i 1992, og er lokalisert ved Hunderfossen, nord for Lillehammer. Museet er etatsmuseum for Statens vegvesen. Det omfatter en stor museumspark med vegsystemer, anlegg, maskiner, utstyr og eldre bygninger, slik som skysstasjon, gjestgiveri, vegstasjon med smie og verksted, landhandel fra 1950-tallet og en Mobil bensinstasjon fra 1960-tallet. Arkitekt for byggingen var JAF arkitektkontor AS på Gjøvik.}
Museet har ansvar for bevaring, forskning og formidling av Statens vegvesens historie og norsk veghistorie forøvrig. Samlingene består av gjenstander, foto og privatarkivmateriale.
Mobil-stasjonen som er gjenoppbygget ble opprinnelig oppført på Lillehammer i 1934 under navnet NOR. Den ble en del av Mobil-kjeden i 1960 og flyttet fra sentrum til Nordseterveien i 1966.
I 2021 overtok museet en Lincoln K-serie som Kirsten Flagstad fikk i 1937. K-serien var stor og lukseriøs, og ble produsert i bare en håndfull eksemplarer.
Berggylt
Berggylt (Labrus bergylta) er en saltvannsfisk i leppefiskfamilien. I Norge lever den langs kysten opp til Trondheimsfjorden, spredt nord for Bergen, og kan bli inntil 6 kilogram og 25 år gammel. Navnet kommer fra det norrøne ordet gylta, som betyr hunngris.
Beskrivelse
Berggylten er en leppefisk og har en kraftig leppe som er karakteristisk for familien. Et annet karaktertrekk er ryggfinnen som består av piggstråler. Skinnet er mørkebrunt til grønt.
Biotop og levesett
Berggylten lever i kyststrøk, og for det meste langs bratte fjellsider eller brygger. Det henger sammen med berggyltens kosthold, som består av krepsdyr og muslinger.
Den tar også lakselus, noe som gjør den nyttig til biologisk kontroll i fiskeoppdrett.
Innlyd
Innlyd betegner i fonetikken en språklyd som står inne i et ord, i motsetning til framlyd og utlyd. Et eksempel er at i ordet kam står a i innlyd.
Syllable
Serie A 1963–1964
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Aaron Egbele
Aaron Egbele (født 29. januar 1979 i Benin City i Nigeria) er en nigeriansk tidligere friidrettsutøver (sprinter).
Egbele deltok i VM 2003 i Paris, der han ble utslått i forsøkene på både 100 meter og 200 meter. Han deltok også i innendørs-VM 2004, men ble utslått i semifinalen på 60 meter.
Hans fremste meritt er deltakelsen på det nigerianske laget som tok bronse på 4 x 100 meter stafett under OL 2004.
1-krone (dansk mynt)
1-krone er en dansk mynt i sirkulasjon. Den har samme design som 2 og 5-krone mynten.
Kilder
Nationalbanken.dk
Arnold Ræstad
Arnold Christopher Ræstad (født 15. februar 1878 i Kristiania, død 18. september 1945 i Oslo) var en norsk politiker (V), jurist og nasjonaløkonom.
Han var utenriksminister i Otto Blehrs andre regjering fra 22. juni 1921 til 31. mai 1922.
Ræstad var styreformann i NRK 1933–45. Etter angrepet på Norge i 1940 fulgte han regjeringen og bidro til å skaffe alternative radiostasjoner til det tyskokkuperte NRK i Oslo. Han bisto også i regjeringens arbeid med å danne Nortraship, og han deltok i gulltransporten med å bringe Norges Banks gullbeholdning i sikkerhet i utlandet. Formann i Norges Banks direksjon (sentralbanksjef) Nicolai Rygg var igjen i det tyskokkuperte Oslo, og Ræstad ble utnevnt til ny formann 22. april 1940 og var dette under London-regjeringen 1940–1945. Her ble han kontroversiell da han hadde et gammeldags syn på pengepolitikk.
Innen folkeretten har han utgitt Norges høihetsret over Spitsbergen i ældre tid, En folkerets-historisk fremstilling (1912), samt en oversikt over de viktigste lover og regler vedrørende sjøterritorium i Revue general de droit international public (1914). Innen nasjonaløkonomien utgav Ræstad en samling om Norges Handels- og skibsfartspolitik (1914), og en mindre håndbok i handelspolitikk, også i 1914.
Blomheller holdeplass
Blomheller holdeplass på Flåmsbana i Aurland ble åpnet i 1942 da ordinær persontrafikk ble startet på strekningen. Holdeplassen mistet persontrafikken en periode i 1998–99, men er fortsatt trafikkert i dag.
Småvilt
Småvilt er et samlebegrep som brukes for å beskrive jaktbare, mindre, ville placentale pattedyr og fugler som en gruppe, i motsenting til storvilt. Småvilt kan også defineres som alle viltarter som ikke kommer inn under definisjonen på storvilt, unntatt jerv. I Norge omfatter begrepet dyr som er mindre enn et rådyr, en art som i seg selv regnes som storvilt. Eksempler på småvilt er rødrev, hare, kanin, mår, røyskatt, ekorn, storfugl, orrfugl og rype. I varmere strøk kan man også kalle mer eksotiske pelsdyr for småvilt.
Östermalmstorg tunnelbanestasjon
Östermalmstorg tunnelbanestasjon er en stasjon på Stockholms tunnelbane som trafikkeres av T-bane 2 (rød linje). Den ligger mellom stasjonene T-Centralen, Karlaplan og Stadion.
Stasjonen ble innviet 16. mai 1965 som den 59. stasjonen. Selve stasjonen ligger i fjell, ca. 38 meter under bakken.
Rød linje deler seg her. Hvis man kommer fra T-Centralen, kan man enten kjøre mot Ropsten eller Mörby centrum.
Chapultepec metrostasjon
Chapultepec er en stasjon på Mexico bys metros Linje 1. Den ligger ved Chapultepecparken i distriktet Cuauhtémoc.
Stasjonens logo er en gresshoppe. Chapultepec betyr «gresshoppehaugen» på nahuatl.
Chapultepec metrostasjon er et viktig knutepunkt for mikrobusser. Den har ikke overgang til andre metrolinjer.
Flommen i NØ-Brasil 2010
Flom i nordøstlige Brasil i andre halvdel av juni 2010 var forårsaket av kraftig regn. Flommen rammet Alagoas og Pernambuco, hvor hele landsbyer har blitt ødelagt med flere titalls mennesker mistet livet og hundrevis savnet.
Regnet er ventet å fortsette. President Luiz Inácio Lula da Silva sammenkallte til hastemøte. Fordelingen av bistand er komplisert fordi de berørte byer er isolerte, landlige områder med få intakte veier. I Pernambuco ble 79 bruer på kritiske områder ødelagt av flom.
Skrenten (Oslo)
Skrenten (1–21F, 22B) er en vei på nedre Bekkelaget i bydel Nordstrand i Oslo. Den går fra Dalheimveien til Ormsundveien.
Brakksvale
Brakksvale (Glareola pratincola) er en vadefugl. Den er ca. 25 cm. Den har en gul hakeflekk med noe rødt ved nebbet.
Skrenten (Oslo)
Navnet ble vedtatt i 1917.
Veien har villabebyggelse.
Brakksvale
Inndeling
Inndelingen følger HBW Alive og er i henhold til Maclean & Bonan (2018). Norske navn følger Norsk navnekomité for fugl og er i henhold til Syvertsen et al. (2008, 2017)
Framlyd
Framlyd betegner i fonetikken en språklyd som står først i et ord, i motsetning til innlyd og utlyd. Et eksempel er at i ordet kam står k i framlyd.
Syllable
Skrabben (Oslo)
Skrabben (1A–1D) er en vei på Skøyenåsen i bydel Østensjø i Oslo. Den går østover fra Grønlibakken. Vest for Skøyenåsen stasjon på Østensjøbanen er et veidele. Skrabben fortsetter som blindvei sørover til en snuplass. Alle oppgangene med adresse til veien er i en blokk sør for denne. Det er også veiforbindelse under Østensjøbanen og via en parkeringsplass til Haakon Tveters vei.
Navnet ble vedtatt i 1969.
Charlesbreen
Charlesbreen er en liten, bratt isbre beliggende mellom Borga og Høgsætet i Borgmassivet på Maudheimvidda i Dronning Maud Land.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Breen ble kartlagt av norske kartografer basert på undersøkelser og flyfotografering gjennomført under Maudheimekspedisjonen 1949–52. Den er oppkalt etter glasiologen Charles W. Swithinbank (f. 1926) som deltok på denne ekspedisjonen.
Sony Interactive Entertainment
Sony Interactive Entertainment, tidligere Sony Computer Entertainment, Incorporated, (japansk: 株式会社ソニー・コンピュータエンタテインメント, Kabushiki Gaisha Sonī Konpyūta Entateinmento, SCEI) er et japansk videospillselskap. Selskapet er et datterselskap av Sony Corporation og ble grunnlagt 16. november 1993 i Tokyo i Japan.
SCEI utvikler, produserer og selger maskinvare og programvare for PlayStation-konsollene. SCEI utvikler og utgir også videospill for disse konsollene.
Ken Kutaragi var styreformann og administrerende direktør for selskapet. Han var også president, men 1. desember 2006 tok Kazuo Hirai over denne stillingen. Jack Tretton tok over Hirais tidligere stilling som president og administrerende direktør av Sony Computer Entertainment America (SCEA). 26. april 2007 kunngjorde Sony at Ken Kutaragi ville trekke seg tilbake fra SCEI 19. juni 2007 og bli æresstyreformann.
SCEI består av flere datterselskaper som dekker selskapets største markeder i Amerika, Europa, Oseania og Asia. Lydsporet for spillene SCEI utvikler er produsert og distribuert av Aniplex.